ORDE do 14 de xaneiro de 2005 pola que se modifica a autorización do centro privado Vila do Arenteiro do Carballiño (Ourense).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/02/2005

Examinado o expediente presentado polo centro privado Vila do Arenteiro do Carballiño (Ourense), en que solicita autorización para a ampliación dunha unidade de educación especial e a supresión dunha unidade de educación primaria.
O centro conta con autorización para impartir 3 unidades de educación infantil, 8 unidades de educación primaria, 4 unidades de educación secundaria obrigatoria e 1 unidade de educación especial (psíquicos), segundo a Orde do 22 de decembro de 1999 (DOG do 24-1-2000).
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Ourense, quen o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación (BOE do 24 de decembro); o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Real decreto 334/1985, do 6 de marzo, de ordenación da educación especial (BOE do 16 de marzo); o Decreto 320/1996, do 26 de xullo (DOG do 6 de agosto), de ordenación da educación de alumnos e alumnas con necesidades educativas especiais; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Esta consellería, por proposta da Dirección Xeral de Centros e Ordenación Educativa,
DISPÓN:
Primeiro.-Autorizarlle a ampliación dunha unidade de educación especial ao centro privado Vila do Arenteiro do Carballiño (Ourense), segundo os datos que se relacionan no anexo desta orde, facendo constar que, para a súa posta en funcionamento, a delegación provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia na unidade que se amplía.
Segundo.-Suprímese unha unidade de educación primaria.
Terceiro.-Queda o centro obrigado ao cumprimento da lexislación vixente e a solicitar a oportuna modificación cando teña que modificarse calquera dos datos que sinala a presente orde.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 14 de xaneiro de 2005.
Celso Currás Fernández
Conselleiro de Educación e Ordenación Universitaria
ANEXO
Provincia: Ourense.
Concello: O Carballiño.
Localidade: O Carballiño.
Enderezo: Corzos nº 6.
Denominación: centro privado Vila do Arenteiro.
Titular: Vila do Arenteiro, S. Coop. Lda.
Código do centro: 32016066.
Composición resultante:
Educación infantil: 3 unidades.
Educación primaria: 7 unidades.
Educación secundaria obrigatoria: 4 unidades.
Educación especial: 2 unidades (psíquicos).